ஆண்ட்ராய்டு ஒன்று

ஆண்ட்ராய்டு ஒன்று (Android One) ஆண்ட்ராய்டு இயங்குதள அமைப்புக்களுக்காக கூகிளால் உருவாக்கப்பட்டுள்ள ஓர் சீர்தர மென்பொருளாகும். ஆண்ட்ராய்டு ஒன்று இயங்கும் நுண்ணறிபேசிகளில் இயங்கும் மென்பொருட்கள் ஆண்ட்ராய்டு அடிப்படை மென்பொருளுக்கு அண்மித்து இருக்கும். இதனால் பாதுகாப்பு பலப்படுத்தப்படும்.http://www.theverge.com/2014/9/15/6151329/first-android-one-smartphones-announced  மேலும் நுண்ணறிபேசிக்கான வன்பொருள் வடிவமைப்பையும் கூகிள் சீர்தரப்படுத்தியுள்ளதால் தயாரிப்பாளர்கள்  தன்மயப்படுத்தவோ ஆண்ட்ராய்டுக்காக வடிவமைக்கவோ தேவையில்லை.http://www.zdnet.com/with-android-one-google-puts-itself-firmly-back-in-the-os-driving-seat-7000033662/

தங்கள் முதல் நுண்ணறிபேசியை வாங்கவிருக்கும் வாடிக்கையாளர்களைக் கருத்தில் கொண்டு, முதன்மையாக வளர்ந்து வரும் நாடுகளின் சந்தைக்காக ஆண்ட்ராய்டு ஒன்று உருவாக்கப்பட்டுள்ளது. துவக்கநிலையில் 2014இல் இந்தியா, இந்தோனேசியா,  பிலிப்பீன்சு மற்றும் தெற்காசிய நாடுகளில் அறிமுகப்படுத்தப்படுகிறது.http://www.cnet.com/news/android-one-googles-push-to-rule-the-smartphone-world/

 மேற்சான்றுகள்

பகுப்பு:நகர்பேசி மென்பொருட்கள்
பகுப்பு:2014 நிகழ்வுகள்
பகுப்பு:ஆண்ட்ராய்டு